**Seuraa suurta ottelua ja pelaa myös itse liigakauden huipentumassa**

**- Voita liput Eurooppa-liigan finaaliin 24. toukokuuta Tukholmassa ja tee maaleja joukkueellesi Hankook Fans’ Final -ottelussa**

**Hankook Tire aloittaa nettikilpailunsa osoitteessa https://hankook.stockholm-showdown.com. Kilpailussa arvotaan pääsyliput Tukholmassa pelattavaan UEFA:n Eurooppa-liigan vuoden 2017 loppuotteluun ja samalla myös osallistuminen Hankook Fans’ Final -otteluun viime vuoden menestyksekkään kampanjan tapaan. Osallistujat voivat kokeilla onneaan 10. toukokuuta asti – voittajat matkustavat seuraamaan ottelua paikan päälle Friends Arena -jalkapallostadionilla Tukholmassa, Ruotsissa.**

***Neu-Isenburg, Saksa 04/04/2017*** – Jalkapallofanit kaikkialla Euroopassa odottavat UEFA:n tämänvuotisen liigakauden lähestyvää loppuhuipentumaa. Yhtenä kilpailun pääsponsoreista Hankook haluaa kutsua jalkapallosta innostuneita vuoden 2017 Eurooppa-liigan suureen loppuotteluun, joka pelataan 24. toukokuuta Tukholmassa Friends Arena -stadionilla.

Pääpalkinto sisältää kaksi lippua Eurooppa-liigan loppuotteluun ja lisäksi mahdollisuuden osallistua Hankook Fans’ Final -otteluun. Kaksi ruotsalaista jalkapallolegendaa, Henrik Larsson ja Freddie Ljungberg, valmentavat joukkueita, jotka pelaavat toisiaan vastaan samalla kentällä, jolla loppuottelu pelataan, heti seuraavana päivänä Eurooppa-liigan finaaliottelun jälkeen. Matka Tukholmaan sekä majoitus sisältyvät myös palkintoon.

Jos onnesi ei aivan riitä ensimmäiseen palkintoon, sinulla on vielä muita voittomahdollisuuksia: Toinen palkinto on Hankookin premium-rengassarja ja kolmas palkinto alkuperäinen Adidas-ottelupallo.

Toimi näin: Vieraile osoitteessa <https://hankook.stockholm-showdown.com> ja osallistu kilpailuun valitsemalla toivomasi valmentaja, pelipaikka, pelipaidan numero sekä rengas, jolla haluaisit ajaa.

Palkinnot arvotaan 10. toukokuuta 2017, voittajille ilmoitetaan palkinnoista heti arvonnan jälkeen. Onnea kilpailuun ja arvontaan!

**Tietoa Hankookista**

Yhtenä maailman viidestä tuotantovolyymiltaan suurimmasta rengasvalmistajasta Hankook tuottaa premium-lohkolla innovatiivisia, korkean suorituskyvyn vyörenkaita henkilöautoihin, SUV-autoihin, maastoautoihin, kevyisiin kuorma-autoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessa ja seitsemässä tehtaassaanrenkaita, jotka on erityisesti räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan muun muassa yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä yli 3000 työntekijää valmistaa tässä tehtaassa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia haaraliikkeitä Britanniassa, Ranskassa, Italiassa, Espanjassa, Alankomaissa, Unkarissa, Tšekin tasavallassa, Venäjällä, Turkissa, Ruotsissa ja Puolassa. Muissa Euroopan maissa Hankookin renkaita myyvät suoraan alueelliset maahantuojat. Yritys työllistää maailmanlaajuisesti 22 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 30 % syntyy Euroopassa ja IVY-maissa.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |  |  |  |
| --- | --- | --- | --- |
| **Yhteystiedot:**  **Hankook Tire Europe GmbH |** Corporate Communications Europe/CIS **|** Siemensstr. 5a, 63263 Neu-Isenburg **|** Deutschland | | | |
| **Felix Kinzer**  Johtaja  Puh.: +49 (0) 61 02 8149 – 170  [f.kinzer@hankookreifen.de](mailto:f.kinzer@hankookreifen.de) |  |  |  |